Document ID: /roh_data/filtered/swiss_laws_in_ROHinterleaved.jsonl.gz/15597

This text was translated from EN into Rumantsch Grischun.

Independent voting representatives, voting representatives for a corporate body and custodians acting as voting representatives shall inform the company of the number, type, nominal value and class of the shares they represent. If they fail to do this, the resolutions of the general meeting become subject to challenge on the same conditions as apply to unauthorised participation in the general meeting (Art. 691). The chair shall give the general meeting aggregated information for each form of representation. If the chair fails to do so even though a shareholder has requested it, any shareholder may challenge the resolutions of the general meeting by bringing an action against the company. Inserted by No I of the FA of 19 June 2020 (Company Law), in force since 1 Jan. 2023 (AS 2020 4005; 2022 109; BBl 2017 399).

Ils represchentants independents dal dretg da votar, ils represchentants dal dretg da votar da l’organ ed ils depositaris communitgeschan a la societad il dumber, la spezia, la valur nominala e la categoria da las aczias ch’els represchentan. Sch’els na fan betg quai, èn ils conclus da la radunanza generala contestabels sut las medemas premissas sco en cas d’ina participaziun nunautorisada a la radunanza generala (art. 691). Il parsura communitgescha questas indicaziuns a la radunanza generala, e quai globalmain per mintga moda da represchentaziun. Sch’el na fa betg quai, cumbain ch’in acziunari ha pretendì quai, po mintga acziunari contestar ils conclus da la radunanza generala cun in plant cunter la societad. Integrà tras la cifra I da la LF dals 19 da zer. 2020 (dretg d’aczias), en vigur dapi il 1. da schan. 2023 (AS 2020 4005; 2022 109; BBl 2017 399).